**Eesti Puuetega Inimeste Koja juhatuse koosoleku protokoll 7/2019**

**Toimumise aeg**: 1. november 2019

**Toimumise koht**: Eesti Puuetega Inimeste Koda, Toompuiestee 10, Tallinn

**Koosoleku algus**: kell 9:00

**Koosoleku lõpp**: 10:45

Osalesid: Monika Haukanõmm, Kaia Kaldvee, Toomas Mihkelson, Ulvi Tammer-Jäätes, Mihkel Tõkke ja Helmi Urbalu

Puudumisest teatasid: Helle Sass, Kairit Numa ja Jakob Rosin

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht, peaspetsialistid Helen Kask, Meelis Joost ja Tauno Asuja.

Koosolekut asub juhatama Monika Haukanõmm, kes teeb ettepaneku kinnitada koosoleku protokollijaks Tauno Asuja.
**OTSUS**: Kinnitada koosoleku protokollijaks Tauno Asuja.

Monika Haukanõmm (edaspidi MH) tutvustab koosoleku päevakorda.

**Koosoleku päevakord:**

1. **EPIKoja üldkoosoleku 2/2019 01.11.19 päevakorra kinnitamine**
2. **EPIKoja tegevusprogramm ja eelarve 2020**
3. **Toompuiestee 10 rendihinnad**
4. **Puuetega inimeste päeva konverents 03.12.2019**
5. **Muud teemad.**

Eesti Pimedate Liidu ettepanek Piret Ausi esitamiseks Kultuuriministeeriumi Aasta Kodaniku tiitlile

EL ülese puudekaardi kasutuselevõtt Eestis

**OTSUS:** Kinnitada päevakord ühehäälselt.

1. **EPIKoja üldkoosoleku 2/2019 01.11.19 päevakorra kinnitamine**

Monika Haukanõmm tutvustab üldkoosoleku päevakorda (lisatud protokollile)

**OTSUS: Kinnitada üldkoosoleku päevakord ühehäälselt**

1. **EPIKoja tegevusprogramm ja eelarve 2020**

Anneli Habicht (edaspidi AH) tutvustas EPIKoja tegevusprogrammi ja eelarvet 2020 aastaks selles osas, mis puudutab täiendavaid ülesandeid EPIFondilt (lisatud protokollile).

MH küsib, kust on tulnud kuupäev 31.03.2020, mil peab EPIKoja poolt olema välja töötatud puuetega inimeste ja krooniliste haigete esindusorganisatsioonide rahastusmudeli muutmise ettepanek?

AH vastab, et antud kuupäev on tulnud EPIFondi juhataja poolt. Hetkel on antud tegevus teostatav. Hetkel me ei tea, kas SoM kinnitab EPIFondi taotluse või mitte.

MH tunneb huvi, kui kaua läheb aega SoM poolt EPIFondi taotluse tutvumiseks.

AH vastab, et novembri lõpuks on saadud üle vaadata ja siis järgneb läbirääkimiste faas.

2020. aastal on peamine uus ülesanne töötada koos liikmetega välja võrgustiku rahastusmudeli uuendused ja toetada liikmete kohanemist muutusega. Oleme ette näinud, et EPIKoja poolt viime läbi liikmete laiapõhjalised arutelud ning paralleelselt moodustame tuumiktöögrupi, kuhu on kaasatud kodade ja liitude esindajad (5+5). Tuumiktöögrupi ülesanne on töötada laiapõhjaliste arutelude tulemuste põhjal 31. märtsiks 2020 välja ettepanek EPIFondile rahastumudeli muudatuseks.

AH teeb ettepaneku kaasata täiendavate tegevuste elluviimiseks väliskonsultant kuluga 3000 eurot, luua täiendav peaspetsialisti ametikoht (vastutusvaldkonnaga huvikaitse, organisatsiooni arendus ja Toompuiestee 10 haldus/hooldus) ja tõsta tegevtöötajate töötasusid 10%, kasutades kulude katmiseks EPIFondi poolt täiendavalt eraldatud ressurssi. Täiendaval peaspetsialisti ametikohal töötamiseks teha ettepanek Tauno Asujale, kes hetkel töötab tähtajalise lepinguga ja osakoormusega kuni 31.12.19.

Arutelu. Juhatus leiab, et väliskonsultant on hea mõte, kuid planeeritud ressursist ei pruugi piisata. Juhatus tagasisidestab tegevmeeskonna kõrget töökvaliteeti ja toetab töötasu tõstmise ettepanekut, pakkudes välja 10% universaalse tõusu asemel diferentseeritud lähenemise vastavalt pädevusele ja tööpanusele. Juhatus toetab täiendava ametikoha loomist ja Tauno Asuja töö jätkamist tegevmeeskonnas.

AH tutvustab EPIFondi poolt EPIKojale suunatud teist täiendavate ülesannete gruppi, mis on seotud Strateegilise Partnerluse suunaga 2 ehk psüühikahäirega inimeste võimestamisega (materjal lisatud protokollile).

Kaia Kaldvee (edaspidi KK) küsib, et kuidas on tekkinud partnerid (Psühhosotsiaalse Rehabilitatsiooni Ühing, Eesti Psüühikahäiretega Inimeste Toetajate Ühendus ja Virumaa Tugiteenused) psüühikahäirega inimeste huvikaitse ja võimestamise suuna koordineerimisele?

AH vastab, et partnerid on välja pakutud SoM poolt.

MH lisab, et milline ring saab kaasatud, see on EPIKoja otsustada. Eespool loetletud ühendused ei kvalifitseeru täna veel täiesti puuetega inimeste esindusühinguteks, tegu on pigem spetsialistide ühendustega.

**OTSUS:** Suurendada EPIKoja võrgustiku arendusprogrammis planeeritud väliskonsultandi tasu 2020 eelarves planeeritud 3000 euro asemel 5000 euroni.

**OTSUS**: Luua täiendav peaspetsialisti ametikoht al 01.01.2020 ja teha pakkumine tähtajatu töölepinguga tööleasumiseks Tauno Asujale.

**OTSUS:** Kinnitada tegevmeeskonna töötasude maksimummäärad alates 01.01.2020 järgmiselt: tegevjuht A. Habicht 1600 eurot bruto, peaspetsialistid (H. Kask, T. Asuja, M. Joost) 1000 eurot bruto, peaspetsialist (M-L. Pihlak) 900 eurot bruto. Tegevjuhil on õigus antud määra raames töötajatele määrata töötasu vastavalt tööpanusele.

**OTSUS:** EPIKoja 2020 tegevuskava ja eelarve lõplik kinnitamine lisada detsembrikuu juhatuse koosolekule arutamiseks.

1. **Toompuiestee 10 rendihinnad**

AH tutvustab ettepanekut Toompuiestee 10 rendihindade tõstmiseks alates 2020 (lisatud protokollile). Ettepanek puudutab 2. korruse ja hoovimaja rentnikke. Hetkel kehtivad hinnad on alates aastast 2009, kommunaalkulud on kasvanud 10 aasta jooksul 17,6 %, sama suur oleks uute rendihindade tõus (v.a. OÜ APK T&T, kes osutab EPIKojale raamatupidamisteenust ja EPIFond).

MH küsib, kas külaliskorteri ja seminariruumide rendi osas on analüüs tehtud.

AH vastab, et ei ole, viimati tehti aastal 2015. Selle võib 2020.a. üle vaadata. Hetkel see kindlasti ei ole alla omahinna.

**OTSUS**: Kinnitada Toompuiestee 10 kontoriruumide uued rendihinnad alates 01.01.2020. Tegevjuhil koos raamatupidajaga analüüsida saali ja korteri rendihinnad ja tuua vajadusel juhatusse arutlusele.

1. **Puuetega inimeste päeva konverents 03.12.2019**

AH tutvustab konverentsi päevakava (lisatud protokollile).

**OTSUS:** Võtta info teadmiseks.

1. **Muud teemad**

**Eesti Pimedate Liidu ettepanek Piret Ausi esitamiseks Kultuuriministeeriumi Aasta Kodaniku tiitlile**

AH tutvustab Pimedate Liidu ettepanekut (lisatud protokollile).

**OTSUS:** Toetame EPIKoja poolt Pimedate Liidu ettepanekut.

**EL ülese puudekaardi kasutuselevõtt Eestis**

Helen Kask (edaspidi HK) tutvustab SKA poolt laekunud ettepaneku variante seoses EL ülese puudega isiku kaardi väljaandmisega (lisatud protokollile).

Variant 1: EL kaart antakse välja nõudmisel, taotleja omaosalusega.

Variant 2: EL kaart ja siseriiklik puudega isiku kaart ühendatakse.

SKA ootab EPIKoja poolt tagasisidet, millise variandiga edasi liikuda.

HK toob välja et näiteks esimese variandi puhul on inimese omaosalus 5 eurot, Soomes 10 eur aga Belgias tasuta.

Meelis Joost (edaspidi MJ) lisab, et kaardi soovijate arvu me ei tea. Inimesed soovivad kaarti, mis teeks nende elu lihtsamaks. Kõigile puudega inimestele pole kaarti vaja, vaid neile, kes reisivad.

MH leiab, et omaosalus peaks olema ning 5 eurot peaks olema vastuvõetav.

Ulvi Tammer-Jäätes juhib tähelepanu, et kui kaart kehtib samakaua kui puue, võib lühema puude kehtivuse korral olla 5 eurot liiga kallis, näiteks kui puue on määratud ainult 6 kuuks.

HK toob välja, et SKA poolt oodatakse, et EPIKoda võiks tegeleda kommunikatsiooniga nii puudega inimestele siseriiklikul kui ka rahvusvahelisel tasandil.

MH lisab, et kommunikatsiooni ülesanne on pandud riigile, riik võib selle EPIKojale delegeerida, aga sellega peab kaasas käima rahaline ressurss. Sellisel juhul saame rääkida võimalusest kommunikatsiooni korraldada läbi EPIKoja.

**OTSUS:** EPIKoda toetab EL ülese puudega isiku kaardi puhul Variant 1- EL kaart antakse välja nõudmisel, taotleja omaosalusega. Puudega isiku kaardi puhul on kommunikatsiooni korraldajaks riik ja kui riik soovib seda funktsiooni edasi delegeerida (nt EPIKojale), siis tuleb selleks leida ka vastavad rahalised ressursid.

Koosoleku juhataja: Monika Haukanõmm

Koosoleku protokollija: Tauno Asuja